lineae sextam partem fere longa, Sepiolarum formam exacte referebant et continuo in gyrum 
agebantur. Motus animalculorum ovulis inclusorum a ciliis oriri, visus est, quae in parte antica 
corporis conspicua erant et dispositione sua animalium Rotatoriorum duas rotas referebant. 
Aequali fere modo pullos in Molluscorum ovis moveri vidi. Corpus foetuum illorum Sepiae 
alicuius pusillae formam referebat. Bursa corporis ovata, hyalina, alarum expers, in aliis partes 
internas globulosas laetissime rubras discretas, in aliis vero continuam materiam rubram continens, 
rotulis duabus, de quibus dixi, tanquam Sepiae capite instructa erat. Tentacula non vidi. Punctum 
aliquod obscurum parvum in medio corpore distinxi. Globulum rubrum unum semel extra corpus 
eodem ovulo inclusum vidi. Cum tentacula Cephalopodum in foetibus serius accedant, hoc ani- 
malculum pro tali aliquo foetu sane habuerim. 
Quod ad globulos rubros discretos, eos pro organorum apparatu nondum connexo habendos 
censui. Hinc illos foetus, in quibus globuli discreti erant pro iunioribus, qui vero toti continuo 
rubro colore repleti erant, eos pro adultioribus habui. 
Similes ovulorum cumulos rubris foetibus repletos Quoy et Gaimard observarunt earum- 
que descriptionem et iconem dederunt, iidemque viri docti pro Cephalopodum ovulis eos haben- 
dos esse dubitanter bene statuerunt. 
Cum inter Cephalopoda nulla forma corpore laete rubro innotuerit, praeter Spirulam, non 
possum quin de affinitate eius moneam. Hinc etiam ovula a nobis observata systematico ordine 
inter Cephalopoda Maris rubri relata, dubitanter licet, ita definiam: 
c ) Cephalopoda lamina dorsuali spirali: 
SPIRULA? Peronii? 
Ova, verum nec animal adultum, nec testa in Mari rubro hucusque lecta sunt. 
PTEROPODA. 
In Mari rubro a nemine, quod sciam, Pteropoda reperta sunt, neque nobis aliquando 
obviam fuerunt. In mediterraneo mari item nulla observavimus. 
